**Testui mokėti šių žodžių apibrėžimus:**

**Arbūzas** – didelė sultinga uoga.

**Sugižęs** – šį žodį naudojame, kai kalbame apie sugedusį, prastą pieną.

**Cepelinai** – tradicinis lietuviškas patiekalas. Tarkuotų bulvių kukuliai su mėsos, varškės arba grybų įdaru. Valgoma su grietine ir spirgais.

**Šakotis** – tradicinis lietuviškas desertas. Gaminamas iš daug kiaušinių.

**Gaiva** – gaivusis gėrimas iš vaisių arba uogų.

**Lašiniai** – kiaulienos riebalų sluoksnis. Lašiniai gali būti rūkyti arba sūdyti.

**Spirgai, spirgučiai** – smulkiai supjaustyti ir kepinti lašiniai. Spirgai valgomi su cepelinais, bulvių plokštainiu, varškėčiais ir t.t.

**Apkepėlė** – orkaitėje keptas maistas. Gali būti vištienos, daržovių, makaronų, ryžių ir kitų produktų apkepėlių.

**Kefyras** – rauginto pieno produktas.

**Šašlykai** – smulkiai supjaustyti ir marinuoti mėsos gabalėliai. Kepami ant žarijų. Valgoma su daržovėmis ir ryžiais.

**Sultys** – iš vaisių, daržovių arba uogų išspaustas skystis.

**Skilandis** – tradicinis lietuviškas rūkytos mėsos produktas.

**Lašiša** – stambi jūrų žuvis.

**Kiaušinienė** – keptuvėje ant riebalų kepami kiaušiniai.

**Šaltibarščiai** – tradicinis lietuviškas patiekalas. Gaminamas iš marinuotų burokėlių, kefyro, agurko, svogūnų laiškų, krapų, kiaušinių. Valgomas su karštomis bulvėmis.

**Vėdarai** – tradicinis lietuviškas patiekalas. Gaminamas kepant kiaulės žarnas su įdaru. Yra dviejų rūšių vėdarų: kraujiniai ir bulviniai.

**Žvėriena** – laukinio gyvūno mėsa. Gali būti elniena, stirniena, briediena, šerniena ir t.t.

**Žemuogės** – mažos ir raudonos uogos. Dažniausiai auga miške.

**Paukštiena –** bet kokio paukščio mėsa. Gali būti kalakutiena, vištiena, antiena ir pan.

Taip pat žinoti žodžius: šviežias, kepyklėlė, pusryčiai, vakarienė, saldus, saldžiai, skaniai, uogienė, spurga, maistas, atsispirti, gaminamas, įsisavinti, vitaminai.